CELEX: 62012TN0356
Language: sk
Date: 2012-08-06 00:00:00
Title: Vec T-356/12: Žaloba podaná 6. augusta 2012 — Debonair Trading Internacional/ÚHVT — Ibercosmetica (SÔ:UNIC)

13.10.2012   
            
            
               SK
            
            
               Úradný vestník Európskej únie
            
            
               C 311/12
            
         Žaloba podaná 6. augusta 2012 — Debonair Trading Internacional/ÚHVT — Ibercosmetica (SÔ:UNIC)
   (Vec T-356/12)
   2012/C 311/16
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Debonair Trading Internacional Lda (Funcha, Madeira) (v zastúpení: T. Alkin, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ibercosmetica, SA de CV (Mexico City, Mexiko)
   
      Návrhy
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 4. júna 2012 vo veci R 1033/2011-4,
            
         
               —
            
            
               zaviazať ďalšieho účastníka konania na náhradu trov konania žalobkyne.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „SÔ:UNIC“ pre tovary patriace do triedy 3 — prihláška ochrannej známky Spoločenstva č. 8197972.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: skupina 24 zapísaných medzinárodných a írskych ochranných známok a ochranných známok Spoločenstva a Spojeného kráľovstva obsahujúcich slovo „SO“ v spojení s inými prvkami pre tovary zaradené do triedy 3 a skupina 17 nezapísaných označení skladajúcich sa zo slova „SO“ v spojení s inými prvkami používaných v súvislosti s tovarmi zaradenými do triedy 3.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
   
               —
            
            
               porušenie článku 8 ods. 1 písm. b) nariadenia Rady č. 207/2009,
            
         
               —
            
            
               porušenie pravidla 15 ods. 2 písm. b) bodu iii) nariadenia Komisie č. 2868/95, a
            
         
               —
            
            
               porušenie článku 8 ods. 4 nariadenia Rady č. 207/2009.